作者:關漢卿
標題:山神廟裴度還帶・得勝令
內容:"敬親者不敢慢於人"。（韓公雲）狀元，今日酬志，如此軒昂！（正末唱）享富貴必有異於人。（旦兒雲）還帶之恩，配合姻眷，兩意俱完，各遂其心矣。（正末唱）小生我懷舊意無私志，小姐白玉帶知恩必報恩。（韓公雲）老夫蒙恩驟遷，夫人三月齏鹽小女甘貧行孝，今日一家富貴。誰想有今日也！（正未唱）為岳丈公勤，掌都省三臺印，老夫人忠貞，小姐守一百日齏鹽清淡貧。